EXP. DMA 121/09 ORDEN DE EXECUCIÓN DE LIMPEZA DE FINCA EN MONTEPORREIRO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/01/2015)

Intentada a notificación do acto de trámite sinalado no asunto á entidade mercantil Monteporreiro S. L. e ao non resultar posible a súa práctica efectiva, de acordo co previsto no artigo 59.4 e 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese a notificar mediante a publicación no BOP e no taboleiro de anuncios do Excmo Concello de Pontevedra o seguinte: Vista denuncia presentada no rexistro deste Concello na que se pon de manifesto a existencia de terreos en mal estado de conservación, con árbores e maleza, na rúa Dinamarca colindante ao número 42 en Pontevedra, feitos que se comproban pola Policía Local en informe de data 12.8.14. Primeiro.—O 1.7.14 Walid Funuyet Duminica, presenta denuncia no rexistro xeral, no que pon de manifesto a existencia de terreos en mal estado de conservación, con maleza e árbores, na rúa Dinamarca colindantes ao número 42 en Pontevedra. Segundo.—O 12.8.14 a Policía Local remite parte de intervencion no que constata os feitos denunciados. Terceiro.—Identifica o topógrafo municipal cos datos catastrais dos que dispón o Concello como propietario da parcela con número catastrais 0493903NG3909S0001JS á entidade mercantil Monteporreiro S. L. Cuarto.—Consta no expediente licenza municipal da vivenda afectada. Quinto.—O Teniente de Alcalde, por delegación do Alcalde, outorgaba á entidade mercantil Monteporreiro S. L. mediante oficio de data 9.9.14 trámite de audiencia previo á orde de execución para proceder á limpeza da maleza do predio denunciado, constando notificado tal acto administrativo no BOP número 191 de data 3.10.14. Sexto.—En data 26.11.14 a Policía Local emite informe no que informan que a finca segue sen limpar. Sétimo.—En data 3.12.14 o sefe do servizo emite informe respecto da normativa aplicable. Primeiro.—O artigo 199 da Lei 9/2002, 30 de decembro, modificada pola Lei 15/2004, de 29 de decembro, de ordenación urbanística e protección do medio rural de Galicia (D. O. G nº 252, do martes 31 de decembro de 2002) dispón no parágrafo 1º que os propietarios de toda clase de terreos, urbanizacións de iniciativa particular, edificacións e carteis deberán mantelos nas condicións establecidas no artigo 9 do mesmo texto legal, de conformidade co cal deberán, en consecuencia, mantelos en condicións de funcionalidade, seguridade, salubridade, ornato público e habitabilidade segundo o seu destino, e de acordo coas normas de protección do medio ambiente, do patrimonio histórico e da rehabilitación, pronunciándose en idéntico senso o artigo 24 do Decreto 28/1999, de 21 de xaneiro, polo que se aproba o regulamento de disciplina urbanística para o desenvolvemento e aplicación da Lei do solo de Galicia. Segundo.—Consonte co disposto no parágrafo 2 do art.199 da Lei 9/2002 (concordante co art.26 do citado decreto 28/99), os concellos ordenarán, de oficio ou por instancia de calquera interesado, mediante o correspondente expediente e logo da audiencia aos interesados, a execución das obras necesarias para conservar aquelas condicións, con indicación do prazo de realización. Terceiro.—No parrágrafo 4 do artigo 199 da Lei 9/2002 determínase que no caso de incumprimento da orde de execución, a Administración Municipal procederá á execución subsidiaria dela ou á execución forzosa mediante a imposición de multas coercitivas de 300 a 6.000€, reiterables ata logra-la execución do ordenado. Cuarto.—Consonte co establecido no Título X da Lei 7/85, de 2 abril, reguladora das bases do réxime local, na redacción conferida pola Lei 57/2003, de 16 de decembro, de medidas para a modernización do goberno local, e no artigo 13 do Regulamento Orgánico do Goberno e Administración do Concello de Pontevedra aprobado polo Pleno da Corporación na sesión que tivo lugar o día 21.10.05 (publicado no BOP nº 248 do mércores 28 de decembro de 2005) en relación co artigo 199 da Lei 9/2002 de 30 de decembro, de ordenación urbanística e protección do medio rural de Galicia, a competencia para a adopción do presente acto administrativo está atribuida á Alcaldía competencia delegada ao Angel Samuel Ruiz Pascual Kaba por Decreto do Alcalde de data 22 de xuño de 2011. Atendendo o exposto, esta Tenencia da Alcaldía, no exercicio das súas atribucións. Primeiro.—Ordenarlle á entidade mercantil Monteporreiro S. L. que proceda á limpeza da maleza do terreo da súa propiedade sito na Rua Dinamarca, colindante ao número 42, en Monteporreiro Pontevedra, para o que se lle outorga un prazo de quince días, consonte co disposto no parágrafo 2 do art.199 da Lei 9/2002 (concordante co art.26 do citado decreto 28/99). Segundo.—Transcorrido o prazo referido sen que a denunciada proceda á limpeza do terreo, o Concello procederá á execución subsidiaria ou á execución forzosa, mediante a imposición de multas coercitivas de 300 a 6.000 € reiterables, ata acada-la completa execución do ordenado. Terceiro.—Comuníquese esta resolución á tódolos interesados no procedemento. Así o dispuxo e ordenou oTte de Alcalde, por delegación do Alcalde, o 3 de decembro de 2014, perante o Secretario da Administración Municipal, quen dá fe da presente resolución". O que lle traslado para o seu coñecemento e efectos. Contra a orde de execución que esgota a via administrativa poderá interpoñerse polos interesados ben o RECURSO POTESTATIVO DE REPOSICION perante o mesmo órgano que o ditou e no prazo de un mes a contar desde o día seguinte ao da sua notificación, ao abeiro do establecido nos artigos107-1 e 116-1 da Lei 30/1992, do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999 pola que se modifica a primeira, ou ben directamente RECURSO CONTENCIOSO­-ADMINISTRA­TIVO perante o Xulgado do Conten­cioso-Ad­ministrativo de Pontevedra no prazo de dous meses computa­dos a partir do día seguinte ao da recepción da notificación, consonte ao estable­cido nos artigos 8-1 e 46-1 da Lei 29/1998, do 13 de xullo reguladora da xurisdic­ción contencioso-administrativa. De interpoñerse o recurso potestativo de reposición, este deberá ser resolto e notificado no prazo de un mes segundo establece o artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo trascurso do mencionado prazo sen resolución expresa notificada, de conformidade co establecido no artigo 43-2 da Lei 30/1992, modificada pola Lei 4/1999, poidendo entón os interesados interpoñer o recurso contencioso-administrativo dentro do prazo de seis meses contados dende o día seguinte daquel no que deba entenderse presuntamente desestimado o recurso de reposición interposto, consonte ao establecido no artigo 46-1) e 4) da Lei 29/1998, Regulamentadora da Xurisdicción Contenciosa Administrativa. Non obstante, tamén se poderá interpoñer calquera outro recurso que os interesados estimen procedentes consonte a Dereito.